
Acatistul pentru un (0) răposat(ă) 


Cu Sfinţii odihneşte, 
Hristoase, sufletele 
adormitilor robilor Tăi, 
unde nu este durere nici 
întristarg, nici suspin, 


ci viaţă fă dle sfârşit. 


Rugăciuni pentru adormiţi: 


https://www.academia.edu/44320387/Rug % C4% 83ciuni pentru adormi % C5% A3i 


https://archive.org/details/rugaciuni-pentru-adormiti 


SR 5 e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a în- 
gropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Apărător ales şi Arhiereu care Ţi-ai pus sufletul pentru mântuirea lumii păcătoase, 
Cel ce ne-ai dat nouă putere să fim fii ai lui Dumnezeu şi să vieţuim în Împărăţia 
Ta neapusă, dăruiește iertare şi bucurie veşnică celui adormit (celei adormite), pen- 
tru care rugându-ne strigăm Ţic: 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Icosul 1 

Sfinte îngere dat de Dumnezeu, vino şi te roagă pentru robul tău (roaba ta) pe care 
l-ai însoţit (ai însoţit-o) în toate căile vieţii, l-ai păzit (ai păzit-o) şi l-ai povăţuit (ai 
povăţuit-o), înalţă cu noi împreună glas către Atotînduratul Mântuitor: 

lisuse, rupe zapisul păcatului robului Tău (roabei Tale) (numele); 

lisuse, tămăduieşte rănile lui (ei) sufleteşti; 

lisuse, fă să nu fie pe pământ amintiri rele despre el (ea); 

lisuse, pentru aceasta miluieşte-i pe cei pe care i-a întristat şi 1-a obijduit,; 

lisuse, acoperă nedesăvârșirea lui (ei) cu veşmântul luminat al răscumpărării Tale; 

lisuse, veseleşte-l (-o) cu milostivirea Ta; 

Iisuse, cel negrăit, mare şi minunat, arată-Te Tu Însuţi lui (ei); 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 2 

Ca o porumbiţă nemângâiată se poartă sufletul deasupra tărâmului pământesc, pri- 
vind de la înălțimea înţelegerii dumnezeieşti păcatele şi ispitele căii trecute, întri- 
stându-se cu amar de ziua cea fără de întoarcere care a trecut fără de nici un folos, 
dar miluieşte-l (o) pe robul Tău, (roaba ta) Stăpâne, ca să intre în odihna Ta, cân- 
tând: Aliluia! 


Icosul 2 

Dacă Tu ai pătimit pentru toată lumea, dacă ai vărsat lacrimi și sudoare de sânge 
pentru cei vii şi pentru cei morți, cine dar ne va opri pe noi să ne rugăm pentru cel 
răposat (cea răposată)? Urmând Ţie, Celui care Te-ai pogorât chiar şi până la iad, 
ne rugăm pentru mântuirea robului Tău (roabei tale): 

lisuse, Dătătorule de viață, luminează-l (-o) pe dânsul (-a) cu lumina Ta; 

lisuse, să fie el (ea) una cu Tine şi cu Tatăl; 

lisuse, care îi chemi pe toţi în via Ta, nu uita să-l (-o) luminezi pe el (ea) cu lumina 
Ta; 

lisuse, împărțitorule darnic al veşnicelor răsplătiri, arată-l (-o) pe el (ea) luminat(- 
ă) în cămara Ta; 

lisuse, întoarce sufletului lui (ei) puterile pline de har ale curăției întâi zidite; 
lisuse, să se înmulțească în numele lui (ei) faptele bune; 

lisuse, încălzeşte-i pe cei rămaşi orfani cu bucuria Ta cea tainică; 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 3 

Legat (-ă) fiind cu lanţurile trupului, întru păcate cădea robul Tău (roaba Ta), sufle- 
tul lui (ei) însă suspina după sfințenia şi adevărul Tău veşnic; acum dar, când nepu- 
tința trupească zace în putreziciunea pământului, sufletul lui (ei să se înalțe mai 
presus decât soarele către Tine, Cel Atotsfânt, şi să cânte cântare izbăvirii: Aliluia! 

Icosul 3 

Cel dintâi dintre apostolii Tăi, stând lângă rug, în noaptea rece, s-a lepădat de Tine 
şi Tu, Cel ce ştii neputinţa firii omeneşti, l-ai mântuit pe el, iartă-i şi robului Tău 
(roabei Tale) (numele) mulțimea căderilor de la voia Ta: 

lisuse, sălăşluieşte-l (-o) pe el (ea) acolo unde nu sunt rătăciri; 

lisuse, slobozește-l (-o) de greutatea mustrării de conştiinţă; 

lisuse, fă să piară în veci amintirea păcatelor; 

lisuse, să nu pomenești ispitirile tinereţii lui (ei); 

lisuse, curăţeşte-l (-o) pe el (ea) de tainicele fărădelegi; 

lisuse, însemnează-l (-o) pe el (ea) cu lumina lină a mântuirii; 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 4 

Furtunile vieţii au trecut, s-au sfârşit suferinţele pământeşti, neputincioşi sunt duş- 
manii întru răutatea lor, dar puternică este dragostea care îi izbăveşte din veşnicul 
întuneric și-i mântuiește pe toți, pentru care se înalță către Tine cu îndrăzneală cân- 
tarea: Aliluia! 


Icosul 4 

Tu, Izbăvitorul nostru, eşti milostiv fără de măsură către noi. Ce să mai adăugăm la 
nevoinţa dragostei Tale mântuitoare? Dar precum Simon Cirineul Ţi-a ajutat Ţie, 
Celui Atotputernic, să duci Crucea, aşa și acum este plăcut bunătăţii Tale să să- 
vârșeşti mântuirea apropiaților noştri prin mijlocirea noastră: 

lisuse, 'Tu ne-ai poruncit să ducem greutățile unul altuia; 

lisuse, Tu ai pus legământul dragostei între cei morți şi vii; 

lisuse, primeşte nevoinţele celor ce iubesc să slujească spre mântuirea robului Tău 
(roabei 'Tale)(numele); 

lisuse, auzi suspinul inimii lui (ei) înălţat pe buzele noastre; 

lisuse, primește lacrimile noastre ca pocăință a lui (ei); 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 5 

Dumnezeule, ultima suspinare a răsuflării înainte de moarte să fie primită ca rugă- 
ciunea tâlharului înțelept. EI s-a stins pe crucea vieţii, dă-i ca şi aceluia să moş- 
tenească făgăduințele Tale: „Amin zic ție, astăzi vei fi cu Mine în Rai”, unde cetele 
păcătoşilor care s-au pocăit cântă cu bucurie: Aliluia! 


Icosul 5 

Răstignit pentru noi, chinuit pentru noi, tinde de pe Crucea Ta mâna, cu picăturile 
sângelui Tău spală fără de urmă greşelile lui (ei), cu goliciunea Ta cea cu bun chip 
încălzeşte sufletul dezgolit şi orfan: 

lisuse, Tu l-ai (ai) cunoscut (-0) şi l-ai (ai) iubit (-o)dinainte de nașterea lui (€1); 
lisuse, Tu l-ai (ai) văzut (-o)pe el (ea) de la înălțimea Crucii Tale; 

lisuse, 'Tu i-ai întins lui (€1), celui (celei) ce venea în depărtare, braţele Tale rănite; 
Iisuse, Tu pe Golgota însângerată, suspinai pentru iertarea păcatelor lui (ei); 

lisuse, Tu cu blândeţe în groaznice chinuri mureai; 

lisuse, Cel ce ai răbdat punerea în mormânt, sfințeşte-i pacea lui (ei)din mormânt; 
Iisuse, Cel Înviat, înalţă la Tatăl sufletul cel înrăit de lume și de Tine mântuit; 
Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 6 

Doarme el (ea) somnul de veci, sufletul lui (ei) însă nu dormitează, ci Te aşteaptă 
pe Tine, Doamne, însetat (-ă) fiind de Tine, Mirele cel veşnic. Să se împlinească 
asupra celui răposat (celei răposate) cuvintele Tale: „Cel ce mănâncă Trupul Meu 
şi bea Sângele Meu are Viaţă veşnică”. Dăruieşte-i lui (ei) să mănânce din tainica 
mană şi să cânte lângă prestolul Tău: Aliluia! 


Icosul 6 

Moartea l-a (a) despărțit (-o) de toţi cei de aproape, sufletul s-a îndepărtat, cuno- 
scuții suspină, numai Tu, Unul, ai rămas aproape. S-au destrămat îngrădirile tru- 
pului şi Te-ai descoperit Tu în nespusa măreție a Dumnezeirii întru așteptarea răs- 
punsului; 

lisuse, Dragostea cea mai presus de toată înţelegerea, miluieşte-l (-o) pe robul Tău 
(roaba Ta) (numele); 

lisuse, îndepărtându-se de Tine, el (ea) greu se chinuia; 

lisuse, iartă necredincioşia sufletului lui (1); 

lisuse, speranţele cele risipite nășteau dorul de Tine; 

lisuse, aminteşte-Ţi clipele când sufletul lui (ei) sălta de încântarea Ta; 

lisuse, dăruiește-i răposatului (răposatei) nepământeasca bucurie şi pace; 

lisuse, Unule credincios, fără de schimbare, primeşte-l (-o) pe dânsul (dânsa); 
Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 7 

Credem că despărțirea noastră nu va fi lungă. Te înmormântăm pe tine ca sămânța 
în câmp, iar creşterea ta va fi în altă ţară. Neghina păcatelor tale să piară în mor- 
mânt, iar faptele bune să strălucească acolo unde semințele bunătăţii dau roade 
nepieritoare, unde sufletele sfinților cântă: Aliluia! 


Icosul 7 

Când răposatul (răposata) va fi dat (-ă) uitării, când chipul lui (ei) se va şterge din 
inimi ŞI vremea va şterge împreună cu mormântul lui (ei) râvna rugăciunii pentru el 
(ea), să nu-l (-o) lași atunci pe el (ea), ci dă-i mângâiere sufletului singur: 

lisuse, dragostea nu se răcește niciodată; 

lisuse, bunăvoința Ta este nesecată; 

lisuse, să se spele păcatele lui (ei) în rugăciunile neîncetate ale Bisericii prin adu- 
cerea jertfei celei fără de sânge; 

lisuse, cu mijlocirile tuturor sfinților dăruieşte-i lui (ei) harul rugăciunilor pentru 
cel vii; 

lisuse, în zilele încercărilor noastre primește mijlocirea lui (ei) pentru noi; 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 8 

Cu lacrimi să ne rugăm atunci când amintirea răposatului (răposatei) este dureros 
de vie, să-i pomenim numele ziua şi noaptea, făcând milostenii, hrănindu-i pe cei 
flămânzi, zicând dintru adâncul sufletului: Aliluia! 


Icosul 8 
Sfântul loan Teologul, văzătorul tainelor, a văzut la prestolul Mielului lui Dumne- 
zeu mulțime de oameni în veşminte albe: aceştia sunt cei care au venit de la adâncă 

durere. Zi şi noapte ei slujesc cu bucurie lui Dumnezeu și Dumnezeu sălășluieşte 
întru dânşii şi nu se va atinge de ei munca: 

lisuse, scrie-l (-o) şi pe robul Tău (roaba Ta) (numele) împreună cu dânşii; 

lisuse, el (ea) mult a pătimit şi s-a chinuit; 

lisuse, Tu ştii toate ceasurile lui (ei) amare şi clipele pline de durere; 

lisuse, scârbe şi necazuri a avut el (ea) pe pământ, dă-i lui (ei) bucurie în ceruri; 
lisuse, îndulcește-l (-o) pe el (ea) din izvoarele apei celei vii; 

lisuse, şterge toată lacrima de la ochii lui (ei); 

lisuse, sălăşluieşte-l (-o) acolo unde nu frige soarele, ci viază soarele dreptăţii Tale; 
Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învrednicește-o de dulceața Raiului pe roaba 
Ta (numele). 


Condacul 9 

Călătoria pământească s-a sfârşit. Ce trecere plină de har în lumea duhului, ce pri- 
velişti ale frumuseții lumii cerești, noi şi necunoscute lumii pământeşti! Sufletul se 
întoarce în patria sa, unde, soarele luminos al dreptăţii lui Dumnezeu îi luminează 
pe cei ce cântă: Aliluia! 


Icosul 9 

Dacă strălucirea şi urma Ta lasă lumină pe feţele muritorilor, atunci cum ești Tu 
Însuţi? Dacă roadele mâinilor Tale sunt atât de minunate şi pământul care oglin- 
deşte doar urma Ta este plin de atâta nespusă măreție, atunci cum este chipul Tău 
nevăzut? Descoperă slava Ta răposatului robului Tău (răposatei roabei Tale ) (nu- 
mele): 

lisuse, ascute-i auzul lui (ei) pentru înțelegerea Dumnezeirii Tale; 

lisuse, deschide-i auzul lui (ei) pentru priceperea celor cerești; 

lisuse, bucuria lui (ei) să fie prea îmbelşugată; 

lisuse, întăreşte în el (ea) nădejdea întâlnirii în locaşurile veșnice; 

lisuse, dă-ne nouă să simţim puterea plină de har a rugăciunii pentru răposaţi; 
Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 10 

Tatăl nostru, primeşte-l (-o) pe cel răposat (cea răposată) în Împărăţia Ta, unde nu 
este păcat și răutate, unde voia Ta sfântă e neclintită, unde în mulțimile prea cura- 
telor suflete și a îngerilor fără de prihană se sfințește numele Tău cel plin de har şi 
răspândeşte bună mireasmă lauda: Aliluia? 


Icosul 10 

În ziua aceea îngerii vor pune prestolul Tău, Judecătorule, şi Tu vei străluci întru 
slava Tatălui Tău, dând fiecărui om răsplată. O, priveşte atunci cu milă la smeritul 
robul Tău (smerita roaba Ta) (numele), zicându-i: „Vino de-a dreapta Mea”: 

lisuse, Tu eşti Fiul lui Dumnezeu, care ai putere să ierți păcatele; 

lisuse, iartă-i lui (ei) păcatele cele uitate şi tăinuite din ruşine; 

lisuse, lasă-i lui (ei) fărădelegile neputinței şi ale neştiinţei; 

lisuse, izbăveşte-l (-o) de adâncurile întunecate ale deznădejdii iadului; 

Ilsuse, să moștenească el (ea), făgăduinţele Tale de viață dătătoare; 

lisuse, să fie şi el (ea) împreună cu cei binecuvântaţi ai Tatălui Tău; 

lisuse, dăruiește-i bucurie nesfârşită în veci; 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 11 

Atotbunule Stăpâne, să i se deschidă răposatului (răposatei) porțile luminoase ale 
Raiului ca să-l (-o) întâmpine cu bucurie pe el (ea) soboarele drepţilor şi ale sfin- 
ților, mulțimea celor apropiaţi și a celor care l-au iubit (au iubit-o), să se bucure de 
el (ea) îngerii Tăi cei purtători de lumină, ca s-o vadă acolo şi pe pururi fericită 
Maica Ta, unde răsună biruitor: Aliluia! 


Icosul 11 

Suflarea Ta învie florile și toată natura, trezeşte mulțimea celor mai mici făpturi, 
privirea Ta este mai luminoasă decât cerul primăverii. Dragostea Ta, lisuse, este 
mai caldă decât razele soarelui. Tu, din pulberea pământului ai înviat trupul pie- 
ritor al omului spre zorii nepieritoarei Vieţi veşnice, luminează-l (-0) atunci și pe 
robul Tău (roaba Ta) (numele) cu lumina milei Tale: 

lisuse, în dreapta Ta sunt bunăvoința şi viaţa; 

lisuse, în privirea Ta sunt dragostea și lumina; 

lisuse, izbăveşte-l (-o) pe răposat (pe răposată) de veşnica moarte duhovnicească; 
lisuse, el (ea) a adormit cu nădejde, așa precum râul Nil înainte de iarna rece; 

lisuse, deşteaptă-l (-o) pe el (ea) când ierburile pământului se vor înveșmânta în 
florile veșniciei; 

lisuse, nimic din cele pământeşti să nu umbrească ultimul lui (ei) somn; 

lisuse, Tu eşti fericirea cea neschimbată și scopul vieții noastre; 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 12 

Hristoase, Tu - Împărăţia veşnică, Tu - pământul celor blânzi, Tu - locaşul multora, 
Tu - băutura nouă, Tu - veşmântul şi cununa cuvioșilor, Tu - patul odihnei sfinților, 
Tu - prea dulce Iisuse! Ţie Ţi se cuvine laudă: Aliluia! 


Icosul 12 

În chipul nepământeștilor frumuseți ale livezilor pline de pace şi ale luminoaselor 
locaşuri strălucitoare ca razele soarelui şi în nespusa minunăţie a cântărilor cerești 
Tu ne-ai descoperit nouă fericirea celor ce Te iubesc pe Tine: 

lisuse, să intre robul Tău (roaba Ta) în bucuria Ta; 

lisuse, îmbracă-l (-o) pe el (ea) întru strălucirea slavei Tatălui; 

lisuse, luminează-l (-o) cu razele Duhului Sfânt; 

lisuse, fă să se înalțe el (ea) din slavă în slavă; 

lisuse, fă să te vadă pe Tine față către Faţă; 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 13 (de trei ori) 

O, Mire cel fără de moarte, care vii cu îngerii în mijlocul nopții păcatului şi a ne- 
credinţei să judeci toată lumea, deschide ușile cămării Tale celei slăvite robului 
Tău (roabei Tale) (numele) ca în veci să cânte împreună cu nenumăratele Cete ale 
sfinților: Aliluia! 


Apoi zicem: 


Icosul 1 

Sfinte îngere dat de Dumnezeu, vino şi te roagă pentru robul tău (roaba ta) pe care 
l-ai însoţit (ai însoţit-o) în toate căile vieţii, l-ai păzit (ai păzit-o) şi l-ai povăţuit (ai 
povăţuit-o), înalţă cu noi împreună glas către Atotînduratul Mântuitor: 

lisuse, rupe zapisul păcatului robului Tău (roabei Tale) (numele); 

lisuse, tămăduieşte rănile lui (ei) sufleteşti; 

lisuse, fă să nu fie pe pământ amintiri rele despre el (ea); 

lisuse, pentru aceasta miluieşte-i pe cei pe care i-a întristat şi 1-a obijduit,; 

lisuse, acoperă nedesăvârșirea lui (ei) cu veșmântul luminat al răscumpărării Tale; 
lisuse, veseleşte-l (-o) cu milostivirea Ta; 

Iisuse, cel negrăit, mare şi minunat, arată-Te Tu Însuţi lui (ei); 

Iisuse, Judecătorule Atotmilostive, învredniceşte-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Condacul 1 

Apărător ales şi Arhiereu care Ţi-ai pus sufletul pentru mântuirea lumii păcătoase, 
Cel ce ne-ai dat nouă putere să fim fii ai lui Dumnezeu şi să vieţuim în Împărăţia 
Ta neapusă, dăruiește iertare şi bucurie veşnică celui adormit (celei adormite), pen- 
tru care rugându-ne strigăm Ţic: 

Iisuse, Judecătorule Atotmilostive, învrednicește-l de dulceața Raiului pe robul 
Tău (numele). 

sau 

Iisuse, Judecătorule Atotmilostive, învredniceşte-o de dulceața Raiului pe roaba 
Ta (numele). 


Apoi: 
Rugăciune 


Doamne Dumnezeule, înspăimântătoare şi de neocolit este judecata Ta cea nefă- 
țarnică! Duhul nostru se zbuciumă într-o mare şi groaznică tulburare, inima tre- 
mură şi se topeşte ca ceara numai de la rostirea cuvântului Tău nestrămutat al 
ultimei judecăţi; limba amuţeşte în aşteptarea sunetului trâmbiţei Arhanghelului, 
care va trezi din morţi şi va chema pe cei vii la straşnica Ta Judecată; de la răsărit 
şi de la apus, de la miază-zi şi de la miază-noapte. 


O, cu adevărat va fi strașnică ziua aceea în care vei veni, Dumnezeule, pe pământ 
întru slavă cu îngerii şi cu sfinţii. Cei din înălțime și din adâncurile pământului - 

toți vor sta atunci cu frică şi cu cutremur; cerul şi pământul vei chema la judecată 
să judeci toată lumea întru dreptate! 


Înfricoşătoare va fi ziua aceea în care se vor pune scaunele la judecată, se vor 
deschide cărțile şi se vor descoperi înaintea Ta, a îngerilor şi a oamenilor faptele 
noastre cele vădite şi cele ascunse, cuvintele şi gândurile; pentru că nimic la Tine, 
Doamne, nu este ascuns care nu va fi descoperit atunci, nici tainic care să nu se vă- 
dească. Cine va putea, Judecătorule drepte, să stea atunci neclintit în faţa Ta şi a 
întregii lumi de sus şi de jos? Dacă dreptul cu anevoie se va mântui, atunci cel ne- 
curat şi păcătos cum se va afla? Cine ne va apăra pe noi, dacă nu milostivirea Ta, 
Doamne? Unde vom fugi de la Judecata Ta cea dreaptă? 


O, îndură-Te, îndură-Te atunci de noi şi de cel trecut (cea trecută) la Tine din viaţa 
aceasta, de pururi pomenitul (-a) robul Tău (roaba Ta) (numele) şi nu-l (-o) osândi 
după păcatele lui (ei) la munca veşnică. 


Binevoieşte dar, Preîndurate Doamne, a primi la jertfelnicul Tău cel mai presus de 
ceruri jertfa noastră pentru el (ea), rugăciunea noastră și milostenia ca o tămâie cu 
bun miros, împreună cu rugăciunile şi Jertfa cea fără de sânge a păstorilor sfintei 
Tale Biserici, ca să nu se ruşineze înaintea Ta, a îngerilor şi a întregii lumi ador- 
mitul robul Tău (adormita roaba Ta) (numele). 


Auzi-ne pe noi, Dumnezeul nostru, şi nu ne lăsa până în sfârşit, caută la cei ce şi- 
au plecat genunchii, aruncându-se jos în faţa Ta, Doamne. Auzi-i pe cei care cer 
mila Ta şi Împărăţia cerească adormitului robului Tău (adormitei roabei tale) (nu- 
mele). 


Ție ne rugăm, Preaîndurate lisuse, când vei veni cu îngerii Tăi şi cu sfinţii să judeci 
lumea, miluieşte, miluieşte atunci, Mântuitorule, zidirea Ta, căci este chipul slavei 
Tale celei negrăite. 


Cu inimă înfrântă cerem și ne rugăm Ție, Mântuitorul şi Răscumpărătorul nostru, 
nu-l (-o) judeca pe robul Tău (roaba Ta) (numele) cu judecata Ta cea dreaptă la 
veşnica muncă, chiar dacă şi este vrednic (-ă) de toată osânda și munca, nu-l (-0) 
înlătura de turma aleşilor Tăi, ci pentru îndurarea Ta cea nespusă, pentru multa 
răbdare şi dragoste către noi, păcătoşii şi nevrednicii robii Tăi, în numele prea 
scumpei Tale jertfe de pe Cruce, învredniceşte-l (-o) pe el (ea), Stăpâne, de Împă- 
răția Ta pe care ai gătit-o celor ce Te iubesc pe Tine de la facerea lumii. Şi să intre 
în locul odihnei, lăudând întru tot sfântul şi mult încuviinţatul Tău Nume, slăvind 
iubirea Ta de oameni și îndurările Tale. Că Tu ești Dumnezeul milei şi al îndu- 


Ar Dr De De De de De Dr Dr De De e Dr De dr De De De de de dr fr Ar A 


Xp XP XP XP IP ID E E 30 IE 3 2 E E E 30 30 30 3 2 DE DP E IE IE E E XX 


De De de De Ar De De De De De De Dr Dr de De De dr De Dr Dr de de de dr dr 


rărilor şi Ţie slavă înălțăm, împreună și Părintelui Tău Celui fără de început şi 
Preasfântului și Bunului şi de viață făcătorului Tău Duh, acum şi pururi și în vecii 
vecilor. Amin. 


Sursa: 

